cyanic-selkie/wikianc huggingface dataset:
Կոզարչանկա
Նշանակություն
Պատերազմից հետո «Կոզարչանկա» նկարը մեծ տարածում է գտել՝ դառնալով Հարավսլավիայի պարտիզանական շարժման և մասնավորապես հարավսլավցի կանանց հերոսական պայքարի խորհրդանիշ։ Պարտիզան կնոջ կերպարը՝ որպես միավորման խորհրդանիշ, մեծապես օգտագործվել է Իոսիպ Բրոզ Տիտոյի կառավարության կողմից բազմամշակութային պետության ստեղծման ժամանակ։ «Կոզարչանկա» նկարն ընդգրկվել է պատմության դասագրքերում, ռազմական մենագրություններում ու օգտագործվել պատի թերթերում։ Այնուամենայնիվ, չնայած դրան՝ լուսանկարում պատկերված աղջկա ինքնությունը չի բացահայտվել, քանի որ լուսանկարի ստեղծման իրական հանգամանքների մասին տվյալների հրապարակումը կարող էր բացասաբար անդրադառնալ դրա գաղափարական նշանակության վրա։ Հարավսլավիայում առաջին բազմակուսակցական ընտրությունների անցկացումից, իեկ հետագայում նաև նրա անկումից հետո լուսանկարը կորցրեց իր գաղափարական նշանակությունն, ու Մարինի անձի մասին հայտնի դարձավ լայն մասսաներին։
Գրականություն
Կատեգորիա:Հայտնի լուսանկարներ
Արսեն Ավետիսյան (քանդակագործ)
Արսեն Ալբերտի Ավետիսյան,, ՌՖ, հայ և ռուս քանդակագործ։ Ռուսաստանի նկարիչների միության անդամ, Հայաստանի նկարիչների միության անդամ, ՅՈՒՆԵՍԿՕ-ի՝ Նկարիչների միջազգային ֆեդերացիայի անդամ։
Կենսագրություն
Ծնվել է 1971 թվականի մայիսի 27-ին Երևանում արվեստագետների ընտանիքում։ Հայրը՝ Ալբերտ Ավետիսյանը, նշանավոր քանդակագործ է, Կիևում, Վաշինգտոնում և Փարիզում տեղադրված հուշարձանների հեղինակ։ Մայրը՝ Ժաննա Սիմոնյանը, տաղանդավոր նկարիչ է, որի նկարները, գոբելենները գտնվում են Երևանում՝ Հայաստանի ազգային պատկերասրահում ։ Բնատուր ձիրք ունենալով՝ Ա. Ավետիսյանը գնաց ծնողների հետքերով։ Արվեստի նկատմամբ սերը վճռական դեր խաղաց մասնագիտության ընտրության հարցում։ Ճարտարապետական հմտությունները կատարելագործելու և նկարչական վարպետությունը բարձրացնելու համար Ավետիսյանն ընդունում է համապատասխան բարձրագույն կրթություն ստանալու որոշում։ Հանձնելով քննությունները՝ ընդունվում և հաջողությամբ ավարտում է Երևանի գեղարվեստաթատերական ինստիտուտը։ Բուհն ավարտելուց հետո Ավետիսյանը տեղափոխվում է Սանկտ Պետերբուրգ, որտեղ էլ զարգանում են նրա ստեղծագործական ունակությունները։
Ստեղծագործությունը
Առաջին անգամ Պետերբուրգը ծանոթացավ Ա. Ավետիսյանին 1993 թվականին և նրան ամենից առաջ ճանաչեց պլաստիկ փոքր աշխատանքներով և շքեղ կամերային գործերով ։ Անցավ ընդամենը մի քանի տարի, և նկարիչն սկսեց ստեղծել քաղաքային մեծ կոթողներ ։ Ավետիսյանը ստեղծեց «Վենետիկ», «Ստորջրյա թագավորություն», «Լիբիդո», «Հակառակորդները» քանդակային շարքերը, Սանկտ Պետերբուրգի համալսարանի բանասիրության ֆակուլտետի բակում տեղադրված «Փոքրիկ իշխանի մտորումները», Ֆոնտանկայի կրկեսի մոտ տեղադրված «Կրկեսը ժամանեց» և քանդակային այլ կոմպոզիցիաներ, որոնք բավարարեցին Սանկտ Պետերբուրգի բնակիչների և հյուրերի խիստ պահանջները՝ աստիճանաբար դառնալով քաղաքի նոր խորհրդանիշերը։ 2004 թվականի հուլիսի 31-ին Զելենոգորսկում բացվեց «Հաշտեցում» (Примирение) հուշարձանը՝ նվիրված խորհրդա-ֆիննական պատերազմի զոհերին (1939-1940)։ Մոսկվայում նրա գործերը 1996 թվականից ներկայացված են Ալլա Բուլյանսկայայի պատկերասրահում ։ 1993 թվականից սկսած՝ Ավետիսյանը մասնակցել է ավելի քան 30 ցուցահանդեսի։ Նրա աշխատանքները ցուցադրվել են ոչ միայն Պետերբուրգում և Մոսկվայում, այլև Ստրասբուրգում, Անտվերպենում, Նյու Յորքում, Փարիզում, Լոնդոնում։ Նրա աշխատանքներն իրենց տեղը գտան աշխարհի շատ երկրների թանգարաններում և տարբեր հավաքածուներում։
Ա. Ավետիսյանը դարձավ Ռուսաստանի, Հայաստանի նկարիչների միության անդամ, ՅՈՒՆԵՍԿՕ-ի՝ Նկարիչների համաշխարհային ֆեդերացիայի անդամ։
2004 թվականի հոկտեմբերի 21-ին Արմեն Ավետիսյանը 33 տարեկանում կնոջ՝ Օլգայի և երեքամսական դստեր՝ Սաթինե-Միշելի հետ մահացան ավտովթարից ։ Թաղված է Փարիզում, որտեղ ապրում են նրա ծնողները։ Կինը և դուստրը թաղված են Պետերբուրգի՝ Սմոլենսկի հայկական գերեզմանոցում ։ Սահմանված է «Փոքրիկ իշխան» միջազգային ամենամյա կրթական ծրագիր, որի ժամանակ ընթերցանության նկատմամբ հետաքրքրություն առաջացնող տարվա լավագույն ուսուցիչներ և մանկական հետաքրքրասիրության անվանակարգերում հանձնվում են Արմեն Ավետիսյանի «Փոքրիկ իշխան» արձանիկներ։
Ռոնայել Պիեռ-Գաբրիել
Ռոնայել Պիեռ-Գաբրիել (Ronaël Pierre-Gabriel, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է եզրային պաշտպանի դիրքում ։
Սենտ Էտիեն
Պիեռ-Գաբրիելը Սենտ Էտիենի ակադեմիայի սան է։ Իր պրոֆեսիոնալ դեբյուտը նշեց 2015 թվականի նոյեմբերի 29-ին՝ Գենգանի դեմ խաղում ։ 2017 թվականի դեկտեմբերի 10-ին նա հեռացվեց խաղադաշտից Օլիմպիկ Մարսելի դեմ խաղում՝ կարմիր քարտ ստանալով հանդիպման 51-րդ րոպեին ։ Սենտ Էտիենի առաջին թիմի կազմում Պիեռ-Գաբրիելը անցկացրեց 39 հանդիպում։
Մոնակո
2018 թվականի հուլիսի 9-ին Պիեռ-Գաբրիելը 5 տարվա պայմանագիր կնքեց Մոնակոյի հետ ։ Ակումբը նրա համար վճարեց 6 միլիոն եվրո ։ Իր դեբյուտը Մոնակոյի կազմում նշեց օգոստոսի 11-ին՝ Նանտի դեմ խաղում ։
Միջազգային կարիերա
Պիեռ-Գաբրիելը ներկայացրել է Ֆրանսիան տարբեր տարիքային երիտասարդական հավաքականներում։
Ակումբային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Մոնակոյի ֆուտբոլիստներ
Կատարի՛ր մեզ հետ, կատարի՛ր մեզ պես, կատարի՛ր մեզնից լավ
Կատարի՛ր մեզ հետ, կատարի՛ր մեզ պես, կատարի՛ր մեզնից լավ (Mach mit, Mach’s nach, Mach’s besser), Գերմանիայի Դեմոկրատական Հանրապետության Deutscher Fernsehfunk հեռուստաընկերության մեկ ժամ տևողությամբ մանկական հաղորդում էր։ Հեռարձակվել է 1964-1991 թվականներին, ամիսը մեկ անգամ, կիրակի օրերին՝ առավոտյան ժամը 10:00-ին։ Հաղորդման հովանավորը Գերմանիայի Դեմոկրատական Հանրապետության Օլիմպիական կոմիտեն էր։ Հեռարձակվել է 333 հաղորդում.
Հաղորդումը վարում էր՝ գերմանացի թեթևատլետ Ադոլֆ Գերհարդը, բեմական անունը Ադի, և նրա օգնականները։
Հեռուստամրցույթին մասնակցում էին ԳԴՀ տարբեր քաղաքի դպրոցների հավաքական թիմեր։ Մրցույթը ներառում էր արգելքների հաղթահարում, թռիչք, գնդակով տարբեր խաղեր։ Սպորտային խաղերից բացի ներառված էին առաջարկված մի քանի պատասխաններից ճիշտը ընտրելու մրցույթ-վիկտորինաներ և ճանապարհային երթևեկության կանոնների գիտելիքների ստուգում (ցուցադրվում էր հաղորդավարի տեղաշարժը քաղաքի փողոցներով և մասնակիցները պետք է թվարկեին նրա կատարած սխալները)։ Մրցույթն ավարտվում էր ավանդական էստաֆետաով։ Մրցույթի նպատակաը դպրոցականների շրջանում սպորտը պրոպագանդելն էր։
Խաղերի շարքը կազմակերպված էր որպես տուրնիր։ Հաղթող խումբը մեկ աստիճան վերև էր բարձրանում։ Երկու տարին մեկ որոշվում էր հաղթող թիմը, որը ԳԴՀ Ազգային օլիմպիական կոմիտեի կոչով գավաթ էր ստանում։ Ժյուրիի կազմում հայտնի մարզիկներ էին և ԳԴՀ Ազգային օլիմպիական կոմիտեի անդամներ։ Հեռուստախաղի արդյունքում մոտ 20 մարզիկ է բացահայտվել, որոնք հետագայում աշխարհի չեմպիոններ են դարձել ։
1970-ական թվականներին և 1980-ականների առաջին կեսին հաղորդումը համաժամանակյա ռուսերեն թարգմանությամբ ցուցադրվել է ԽՍՀՄ կենտրոնական հռուստատեսությամբ։ Բեռլինի պատի անկումից հետո մրցույթը անց է կացվել սահմանակից քաղաքների թիմերի միջև։ ԳԴՀ հեռուստատեսության 1991 թվականի դեկտեմբերի 31-ին փակվելուց հետո, արևմտյան հեռուստաալիքները գտել են, որ մանկական ծրագրերը գրեթե պահանջարկ չունեն և հաղորդումը փակվել է ։
Արտաքին հղումներ
Կատեգորիա:Գերմանական հեռուստահաղորդումներ
Dreamcatcher (խումբ)
Dreamcatcher (드림캐쳐), նախկինում հայտնի է որպես Minx (կոր.: 밍스), հարավկորեական աղջիկների խումբ, որը գործում է «Happy Face Entertainment»-ի ղեկավարության ներքո։ Խումբը բաղկացած է յոթ մասնակցից՝ Ջիյու, Սուա, Շիյոն, Հանդուն, Յուհյոն, Դամի և Գահյոն։ Խմբի դեբյուտը տեղի ունեցավ 2017 թվականի հունվարի 13-ին՝ «Nightmare» ալբոմով։
Սկզբում Minx-ը հինգ մասնակից ուներ՝ Ջիյու, Սուա, Շիյոն, Յուհյոն և Դամի ։ 2014 թվականի սեպտեմբերի 18-ին աղջիկները թողարկեցին իրենց դեբյուտային սինգլը՝ «Why Did You Come to My Home?» : Նույն տարվա դեկտեմբերին նրանք թողարկեցին Սուրբծննդյան «Rockin' Around the Christmas Tree» երգը։ 2015 թվականին հուլիսին Minx-ը թողարկեց «Love Shake» մինի ալբոմը։ 2016 թվականի նոյեմբերին հայտարարվեց, որ խումբը համալրվել է նոր անդամներով և հանդես է գալու նոր անվանումով՝ «Dreamcatcher» :
2014 - 2015: Minx-ի դեբյուտ։ «Why Did You Come To My Home» և «Love Shake» սինգլներ
Սեպտեմբերի 15-ին «Happy Face Entertainment»-ը ներկայացրեց աղջիների նոր խմբին ։ Սեպտեմբերի 18-ին Minx- ը թողարկել է իր առաջին դեբյուտային «Why Did You Come To My Home» սինգլը ։
2015 թվական հուլիսին Minx-ը թողարկել է իր առաջին մինի ալբոմը`«Love Shake»՝ համանուն գլխավոր սինգլով։ Երգը Dal Shabet-ի «Bang Bang» երգի ռեմեյքն է ։
2017 թվականից ցայսօր
2016 թվականի նոյեմբերին «Happy Face Entertainment»-ը հայտարարեց, որ Minx-ը կրկին դեբյուտ է կատարելու «Dreamcatcher» անվանումով 2017 թվականին ։ Խմբի մեջ ներառվեցին նախկին բոլոր անդամները՝ Ջիյու, Սուա, Շիյոն, Յուհյոն և Դամի, ինչպես նաև երկու նոր անդամներ՝ Հանդուն և Գահյոն ։   Հունվարի 13-ին խումբը թողարկեց իր առաջին դեբյուտային «Nightmare» ալբոմը և «Chase Me» տեսահոլովակը։ Փետրվարի 19-ին թողարկվեց «Emotion»  երգի տեսահոլովակը ։
2017 թվականի ապրիլի 5-ին Dreamcatcher-ը թողարկել է իր երկրորդ սինգլ ալբոմը՝ «Fall Asleep In The Mirror» և «Good Night» երգի տեսահոլովակը ։ Հուլիսի 3-ին թողարկվել է «Lullaby» երգի տեսահոլովակը ։
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:Քեյ փոփ Կատեգորիա:2014 երաժշտությունում Կատեգորիա:Քեյ փոփ երաժշտական խմբեր
Գրիշա Սահակյան
Գրիշա Հարությունի Սահակյան, հայ բեմանկարիչ։ ՀՀ մշակույթի վաստակավոր գործիչ (2006)։
Կենսագրություն
Գրիշա Սահակյանը ծնվել է Լենինականում։ Սովորել է Սերգեյ Մերկուրովի անվան նկարչական դպրոցում, 1961-1965 թվականներին՝ Երևանի Փանոս Թերլեմեզյանի անվան գեղարվեստի ուսումնարանում, 1967-1974 թվականներին՝ Երևանի գեղարվեստա-թատերական ինստիտուտում։ Ուման հետ համատեղ 1967-1979 թվականներին եղել է ինստիտուտի ուսումնական թատրոնի գլխավոր նկարիչը։ 1973-1979 թվականներին նշանակվել է Արտաշատի Ամո Խարազյանի անվան, 1979 թվականից՝ Երևանի Հակոբ Պարոնյանի անվան երաժշտական կոմեդիայի պետական թատրոնի գլխավոր նկարիչ։
1970-ականներին ձևավորումներ է արել Ստեփանակերտի պետական թատրոնում։ 1984 թվականից եղել է Հայաստանի նկարիչների և թատերական գործիչների միությունների անդամ։ 1986 թվականին նշանակվել է Երևանի Պատանի հանդիսատեսի թատրոնի գլխավոր նկարիչ։ Երկար տարիներ դասավանդել է Երևանի թատրոնի և կինոյի պետական ինստիտուտում` ղեկավարելով բեմանկարչության բաժինը, 2000 թվականից` պրոֆեսոր։
1980-ականներին ձևավորել է մի քանի տասնյակ հեռուստաներկայացումներ։ Ձևավորած ներկայացումներից են `
Նկարչական ձևավորումներ է արել Հայաստանի բոլոր թատրոններում՝
Նկարչական ձևավորումներ է իրականացրել նաև Մոսկվայում, Վիլնյուսում, Մախաչկալայում, Դոնի Ռոստովում, Կաստրամայում և այլուր։
Նրա մի շարք նկարներ տեղ են գտել աշխարհի տարբեր պատկերասրահներում և մասնավոր հավաքածուներում ։
Անհատական ցուցահանդեսներ
Ունեցել է անհատական ցուցահանդեսներ՝
Անդրեյ Իվանով
Անդրեյ Անդրեևիչ Իվանով (Андрей Андреевич Иванов, հայտնի է նաև Անդրեյ Բորիսով կեղծանվամբ, ), ռուս բլոգեր և դերասան։
Կենսագրություն
Անդրեյը ծնվել է 1990 թվականի մայիսի 13-ին Վիտեբսկ քաղաքում։ Ավելի ուշ տեղափոխվել է Մոսկվա, որտեղ դպրոցն ավարտելուց հետո՝ 2005 թվականին ընդունվել է № 59 արհեստագիտական գեղարվեստական քոլեջի կարմրափայտագործ-ատաղձագործության մասնագիտացման բաժինը։ Այնուհետև տեղափոխվել է դեկորատիվ-կիրառական արվեստի բաժինը։ 2010 թվականին ընդուվել է Կրկեսային և էստրադային արվեստի պետական ուսումնարանի էստրադայի բաժինը, սակայն մեկ տարի անց դուրս է եկել։
Կարիերա
2013 թվականից 2014 թվականներին խաղացել է Ազգերի թատրոնում՝ «Ժաննա» ներկայացման մեջ խաղալով մերկապար պարողի և ավազակախմբի ղեկավարի դերը։
2014 թվականին նկարահանվել է «Ժառանգություն» կարճամետրաժ ֆիլմում՝ խաղալով Վենիամին Սմեխովի հետ ։
2014 թվականից համարվում է «Et cetera» թատրոնի դերասան։ 2015 թվականից խաղում է Նիկոլայ Չեխովի դերը «Ձեր Չեխովը» ներկայացման մեջ ։
2016 թվականի հուլիսին Անդրեյը դարձել է բլոգեր՝ բացելով էջ Instagram-ում։ Ներկայումս նրա հետևորդների քանակը գերազանցում է 3 միլիոնը։ 2016 թվականիի օգոստոսի 28-ին Youtube-ում ալիք է բացում։ 2017 թվականի վերջին սկսել է նկարահանել համատեղ վայներ Լիլիա Աբրամովայի հետ, որը խաղում էր նրա մոր դերը ։ Նրանց տեսանյութերում պարբերաբար սկսեցին հայտնվել Մարինա Ֆեդունկիվը և Օլգա Անտիպովան։ Ներկայումս ալիքի լսարանը գերազանցում է 1.1 միլիոնը։
2017 թվականին նկարահանվել է Էմմա Մ-ի «Beautiful Life» տեսահոլովակում ։
Արտաքին հղումներ
Կատեգորիա:1990 ծնունդներ Կատեգորիա:Վիտեբսկ քաղաքում ծնվածներ Կատեգորիա:Ռուս դերասաններ Կատեգորիա:ՎԳԻԿ-ի շրջանավարտներ Կատեգորիա:Ռուս բլոգերներ
Արսեն Ղազարյան
Արսեն Վարդգեսի Ղազարյան, ազատամարտիկ։
Կենսագրություն
Ծնվել է 1972 թվականի մարտի 30-ին Հայաստանի Կոտայքի մարզի Մեղրաձոր գյուղում։ 1989 թվականին ավարտել է Հրազդանի Հակոբ Պարոնյանի անվան թիվ 12 միջնակարգ դպրոցը։
1993 թվականի դեկտեմբերի 29-ին՝ Բոյահմեդլի, Փափրավենդ, Քենգերլի գյուղերի ազատագրման ժամանակ վիրավորվում է երրորդ անգամ(գլխից)։ Ապաքինվելուց հետո՝ 1994 թվականի հունվարի 7-ին մասնակցում է Ֆիզուլու շրջանի ազատագրմանը, իսկ հունվարի 15-ից՝ Մարտակերտի և Քարվաճառի ուղղությամբ թշնամու հարձակումների կասեցմանը, նույն թվականի մարտից՝ Հորադիզի պաշտպանական մարտերին։
1994 թվականի մարտի 30-ին նրան շնորհվում է կապիտանի կոչում, միաժամանակ պարգևատրվում է Փառքի 2-րդ աստիճանի շքանշանով։
1994 թվականի ապրիլի 10-ից ԼՂՀ ինքնապաշտպանական ուժերը վերսկսում են Մարտակերտի շրջանի՝ թշնամու գրաված գյուղերի ազատագրումը։ Նա վերստին առաջին շարքերում էր։ Մասնակցում է Շոթլանլու, Նամբիլի, Ումութլու, Յարմջա, Սեյսուլան գյուղերի ազատագրմանը։
Նրա աճյունն ամփոփված է հայրենի Մեղրաձորի գերեզմանատանը։
Պարգևներ
Զորամասի հրամանատարությունը, բարձր գնահատելով հայրենիքին մատուցած կապիտան Արսեն Ղազարյանի ծառայությունները, նրան ներկայացնում է պարգևատրման։ ԼՂՀ Գերագույն խորհրդի նախագահության 1994 թվականի թիվ 0376-1 որոշմամբ հայրենիքի պաշտպանության գործում ցուցաբերած ակնառու խիզախության և անձնական արիության համար Ա. Ղազարյանը հետմահու պարգևատրվել է Մարտական խաչ 2-րդ աստիճանի շքանշանով։
ՀՀ նախագահի 2002 թվականի հունիսի 1-ի ՆՀ 1106 հրամանագրով հայրենիքի սահմանները պաշտպանելիս ցուցաբերած անձնազոհության և խիզախության համար հետմահու պարգևատրվել է Արիության մեդալով։
2008 թվականի մարտին ԵՊՀ մաթեմատիկայի և մեխանիկայի ֆակուլտետի լսարաններից մեկն անվանակոչվել է Արսեն Ղազարյանի անվամբ ։
Ծանոթագրություններ
Կատեգորիա:1972 ծնունդներ Կատեգորիա:1994 մահեր Կատեգորիա:Արցախյան պատերազմի մասնակիցներ հայկական կողմից
Ժան-Էդ Ահոլու
Ժան-Էդ Ահոլու (Jean-Eudes Aholou, ), կոտ դ'իվուարցի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Կոտ դ'Իվուարի ազգային հավաքականի կազմում։ Խաղում է հենակետային կիսապաշտպանի դիրքում ։
Օռլեան
Ահոլուն Լիլի ակադեմիայի սան է։ 2015 թվականի հուլիսի 13-ին նա միացավ Ազգային առաջնության երրորդ դիվիզիոնում հանդես եկող Օռլեանին։ Իր պրոֆեսիոնալ դեբյուտը նշեց օգոստոսի 7-ին՝ փոխարինման մտնելով Սերկլ Ատլետիկի դեմ խաղում ։ Առաջին հանդիպումը Օռլեանի մեկնարկային կազմում անցկացրեց օգոստոսի 11-ին՝ Ֆրանսիայի լիգայի գավաթի Տուրի դեմ խաղում ։ Իր առաջին գոլը պրոֆեսիոնալ կարիերայում խփեց 2016 թվականի մայիսի 13-ին՝ Լյուսոնի դեմ խաղում ։ Իր առաջին մրցաշրջանում Ահոլուն անցկացրեց 33 հանդիպում՝ դառնալով 2 գոլի ու 1 գոլային փոխանցման հեղինակ և օգնելով Օռլեանին տեղափոխվել Լիգա 2 ։ Առաջին հանդիպումը Ֆրանսիայի երկրորդ դիվիզիոնում անցկացրեց 2016 թվականի հուլիսի 29-ին՝ Հավրի դեմ խաղում ։ Օռլեանի առաջին թիմի կազմում Ահոլուն անցկացրեց 55 հանդիպում՝ դառնալով 5 գոլի և 2 գոլային փոխանցման հեղինակ։
Ստրասբուրգ
2017 թվականի հունվարի 16-ին Ահոլուն 4․5 տարվա պայմանագիր կնքեց Ստրասբուրգի հետ ։ Իր դեբյուտը ակումբի կազմում նշեց հունվարի 27-ին՝ Նիմ Օլիմպիկի դեմ խաղում՝ այս խաղում դառնալով գոլային փոխանցման հեղինակ ։ Փետրվարի 7-ին նա հեռացվեց խաղադաշտից Տրուայի դեմ խաղում՝ կարմիր քարտ ստանալով հանդիպման 81-րդ րոպեին ։ Իր առաջին մրցաշրջանում Ահոլուն անցկացրեց 18 հանդիպում ՝ օգնելով Ստրասբուրգին հաղթել Լիգա 2-ը և տեղափոխվել Ֆրանսիայի բարձրագույն դիվիզիոն ։
Իր առաջին հանդիպումը Լիգա 1-ում Ահոլուն անցկացրեց 2017 թվականի օգոստոսի 5-ին՝ Օլիմպիկ Լիոնի դեմ խաղում ։ Իր առաջին գոլը Ստրասբուրգի կազմում խփեց հոկտեմբերի 15-ին՝ Օլիմպիկ Մարսելի դեմ խաղում ։ 2018 թվականի փետրվարի 11-ին Ահոլուն գոլի հեղինակ դարձավ Տրուայի դեմ խաղում՝ օգնելով իր թիմին հաղթել 2-1 հաշվով ։ Փետրվարի 17-ին նա բացեց հանդիպման հաշիվը Պարի Սեն-Ժերմենի դեմ խաղում, սակայն Ստրասբուրգը պարտվեց 5-2 հաշվով ։ Ակումբի կազմում Ահոլուն անցկացրեց 57 հանդիպում՝ դառնալով 5 գոլի և 1 գոլային փոխանցման հեղինակ։
Մոնակո
2018 թվականի հուլիսի 25-ին Ահոլուն 5 տարվա պայմանագիր կնքեց Մոնակոյի հետ ։ Ակումբը նրա համար վճարեց 15 միլիոն եվրո ։ Իր դեբյուտը Մոնակոյի կազմում նշեց օգոստոսի 4-ին՝ Ֆրանսիայի սուպերգավաթի Պարի Սեն-Ժերմենի դեմ խաղում  ։
Միջազգային կարիերա
Կոտ դ'Իվուարի ազգային հավաքականում իր դեբյուտը Ահոլուն նշեց 2018 թվականի մարտի 24-ին՝ փոխարինելով Ֆրանկ Կեսիեին Տոգոյի դեմ ընկերական խաղում ։ Առաջին հանդիպումը ազգային հավաքականի մեկնարկային կազմում անցկացրեց մարտի 27-ին՝ Մոլդովայի դեմ խաղում ։
Ակումբային վիճակագրություն
2018 թվականի օգոստոսի 25-ի դրությամբ
Միջազգային վիճակագրություն
2018 թվականի օգոստոսի 25-ի դրությամբ
Ակումբային
Ստրասբուրգ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Կոտ դ'Իվուարի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:Լիլի ֆուտբոլիստներ Կատեգորիա:Օռլեանի ֆուտբոլիստներ Կատեգորիա:Ստրասբուրգի ֆուտբոլիստներ Կատեգորիա:Մոնակոյի ֆուտբոլիստներ
Քրիստոֆ Մետցելդեր
Քրիստոֆ Մետցելդեր (գերմ.` Сhristoph Metzelder, ), գերմանացի նախկին ֆուտբոլիստ, կենտրոնական պաշտպան ։
Իր կարիերայի մեծ մասը Քրիստոֆը անցկացրել է «Բորուսիա Դորտմունդ»-ի կազմում։ Նա հանդես է եկել նաև «Ռեալ Մադրիդ»-ի և «Շալկե 04»-ի կազմերում։ Բունդեսլիգայի շրջանակներում մասնակցել է 178 հանդիպման։
Քրիստոֆ Մետցելդերը 50 հանդիպում է անցկացրել Գերմանիայի ազգային հավաքականի կազմում։ Նա հավաքականի կազմում մասնակցել է ԱԱ 2006 թ.-ին և Եվրո 2008 թ.-ին։
«Բորուսիա Դորտմունդ»
2000 թվականին Քրիստոֆ Մետցելդերը միացել է «Բորուսիա Դորտմունդ»-ին։ Իր առաջին մրցաշրջանում նա օգնել է թիմին դառնալ Գերմանիայի գավաթակիր։
2001/02 մրցաշրջանի ընթացքում ֆուտբոլիստը թիմի կազմում դարձել է Բունդեսլիգայի հաղթող։ Վնասվածքի պատճառով Մետցելդերը բաց է թողել ամբողջ 2003/04 մրցաշրջանը, իսկ հաջորդ մրցաշրջանում մասնակցել է 16 հանդիպման ։
Թիմի կազմում ֆուտբոլիստը դարձել է 2 գոլի հեղինակ, որոնք նա խփել է «Մայնց 05»-ի և «Համբուրգ»-ի դեմ խաղերում։
«Ռեալ Մադրիդ»
2007 թվականի ապրիլի 18-ին Քրիստոֆ Մետցելդերը խզել է «Բորուսիա»-ի հետ ունեցած իր պայմանագիրը և ազատ գործակալի կարգավիճակով տեղափոխվել է «Ռեալ Մադրիդ» ։
Իսպանական թիմի կազմում ֆուտբոլիստը անցկացրել է 3 մրցաշրջան, որոնց ընթացքում մասնակցել է 32 հանդիպման։
Վերադարձ տուն
2010 թվականի ապրիլի 27-ին Մետցելդերը հայտարարել է «Շալկե 04» տեղափոխվելու մասին։ Նա գերմանական թիմի կազմում հանդես էր եկել նա և 15 տարի առաջ ։
Թիմի կազմում իր դեբյուտը ֆուտբոլիստը անցկացրել է «Համբուրգ»-ի դեմ խաղում։ Մետցելդերը մասնակցել է Չեմպիոնների լիգայի 10 հանդիպման։
Քրիստոֆի վերջին ակումբը եղել է «Հալտերն»-ը, որի կազմում անցկացրել է 2013/14 մրցաշրջանը։
Անձնական կյանք
Քրիստոֆը ունի մեկ աղջիկ` Էմման, ով ծնվել է 2009 թվականի հոկտեմբերի 17-ին ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Բորուսիա Դորտմունդի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Գերմանիայի քրիստոնեական-դեմոկրատական միության անդամներ Կատեգորիա:Լա Լիգայի ֆուտբոլիստներ
Կազմակերպության մշակույթ
Կազմակերպության մշակույթ
Կազմակերպության մշակույթի ըմբռնումը ներառում է ինչպես մարդկանց համատեղ գործունեության առարկայական միջավայրը, այնպես էլ նրանց փոխհարաբերությունների որակը, այսինքն՝ թե նյութական կուլտուրայի (աշխատանքի և հաղորդակցության միջոցներ, կահավորանք, շինանյութեր, դիզայն, արտահագուստ), թե հոգևոր կուլտուրայի տարրերը։ Վերջինս տվյալ կազմակերպության աշխատողների համար ընդհանուր, նրանց կողմից անվերապահորեն ընդունվող, արժեքների, համոզմունքների, բարոյական նորմերի, ընդհանուր պատկերացումների ու զգացումների, վարվելակերպի չափանմուշների, չգրված կանոնների ու համաձայնությունների, ավանդույթների, սովորույթների, խորհրդանիշների ամբողջությունն է" :
Արժեքներ
Մարդկանց համար կենսականորեն նշանակալի երևույթներն ու առարկաներն են։ Լինում են 3 տեսակի` արժեք- նպատակ, արժեք-միջոց և արժեք- պայման։ Արժեքների ընդհանրությունը մարդկանց միավորող ամենահզոր գործոններից մեկն է։
Ավանդույթներ
Կազմակերպությունում վարվելակերպի և գործելակերպի կայունացած առանձնահատկությունները, արմատավորված սովորույթները, կազմակերպության մասին զանազան պատմություններն են, որ փոխանցվում են սերնդեսերունդ՝ կազմելով տվյալ կազմակերպության յուրատեսակ «առասպելաբանական» հիմքը։
Խորհրդանիշներ
Դրանք կազմակերպության անդամների համար ընդհանուր իմաստ ունեցող, իրենց մեջ որոշակի խորհուրդ բովանդակող, տվյալ կազմակերպության առավել նշանակալից արժեքները մարմնավորող առարկաները, երևույթները, պատմությունները, վարվելակերպի ձևերն են։ Մարդիկ նույնպես կարող են խորհրդանիշ լինել` որպես տվյալ կազմակերպության շրջանակներում ընդօրինակելի վարք դրսևորողներ։
Արարողակարգեր
Զանազան միջոցառումների, հանդիսությունների, հանդիպումների, ընդունելությունների անցկացման եղանակները, որոնցում դրսևորվում և ամրագրվում են կազմակերպության գերակա արժեքները։
Կարգախոսներ
Դրանք հակիրճ ու տպավորիչ ձևակերպումներ են, որոնք ամփոփում են կազմակերպության նպատակները, հիմնական արժեքները, դրված սկզբունքները։ Շատ կազմակերպություններում դրանք ընդունվում են պատվերների, յուրատեսակ «հավատո հանգանակի» տեսք, փակցվում ամենատեսանելի տեղերում, օգտագործվում գովազդային նպատակներով։
Կազմակերպության կուլտուրան կազմակերպությունն ամբողջացնող գործոն է, քանի որ, կուլտուրայի բաղադրիչներն ինքնին համակարգային բնույթ ունեն և ընդգրկում են կազմակերպության բոլոր օղակները ։
Ճանաչողական
Առկա արժեքների ու վարվելակերպի նորմերի միջոցով ճանաչելի են դառնում տվյալ կազմակերպությունը, դրա մշակութային յուրահատկությունները, հոգևոր կյանքի առանձնահատկությունները, բարոյականության մակարդակը, համախմբվածության աստիճանը։ Դա հնարավորություն է տալիս, թե արտաքուստ գնահատել կազմակերպության անկրկնելիությունը, թե ներքուստ, իրենց իսկ՝ աշխատակիցների կողմից ճանաչել ու ըստ արժանվույն գնահատել իրենց կառավարման ու ինքնակառավարման վիճակը։
Հաղորդակցական (կոմունիկացիոն)
Մշակութային ընդհանրությունը դյուրացնում է ինչպես ուղղաձիգ, այնպես էլ հորիզոնական միջանձնային ու գործարար հաղորդակցումը։ Տվյալ կազմակերպությանը բնորոշ արժեքները, խորհրդանիշները, վարվելակերպի նորմերը, դիմելաձևերը, լեզվական այլ կաղապարները օգնում են համատեղ աշխատողներին միմյանց մասին հավաստի պատկերացում կազմել, ճշգրտել տեղեկատվության ոճը, ծավալը և մատուցման եղանակները, հետադարձ կապը և ալն։
Կարգավորիչ-մոտիվացիոն
Որպես վարքագծի նորմերի ամբողջություն կազմակերպության կուլտուրան կարգավորում է աշխատակիցների վարքը գնահատում ըստ կայունացած չափանմուշների, դրվատանքի կամ պարսավանքի ենթարկում դրանց գործողությունները, դրանով իսկ նրանց մղում որոշակի արարքների կամ արգելում որոշ արարքներ։ Ընդ որում՝ կառավարման կուլտուրայի այդ կարգավորիչ գործառույթի ընդգրկումն ավելի մեծ է, քան զուտ իրավական նորմերով իրականացվող կարգավորումը, չգրառված, չձևայնացած կանոնները, ինչպես հայտնի է, ավելի հզոր կարգավորիչ ներգործություն են ունենում մարդկանց վարքուբարքի վրա։
Տնտեսական
Մշակույթի կառավարումը արդյունավետ աշխատանքի կարևորագույն նախապայմաններից մեկն է։ Բարգավաճող ձեռնարկությունները ձախողակներից տարբերվում են ավելի բարենպաստ բարոյական մթնոլորտով, առաջնորդման առավել պատշաճ ոճով, աշխատակազմի ավելի մեծ համախմբվածությամբ՝ ընդհանուր արժեքների, պատկերացումների ավանդույթների շուրջ։ Աշխատանքի հանդեպ ավելի բարեխիղճ վերաբերմունքը, կազմակերպության կառավարման մեջ համամասնության զգացումը, համատեղ հաջողություններով հպարտությունը, փոխադարձ օգնության ու վստահության հարաբերությունները չեն կարող չապահովել ավելի մեծ շահավետություն։
Գովազդային
Սեփական բարի համբավի մասին հոգացող կազմակերպությունը մեծ ուշադրություն է դարձնում կուլտուրայի զարգացմանը, քանի որ, հանրության մեջ այս կամ այն կազմակերպության, տնտեսվարող սուբյեկտի կերպարը (իմիջ) պայմանավորված է նաև դրանց ներքին կուլտուրայի մասին տարածված պատկերացումներով։ Բարձր, առաջադեմ կուլտուրան ամեն մի կազմակերպության գովազդի, ինքնամատուցման կարևոր ձևերից մեկն է։ Յուրատեսակ այցեքարտ է, որով կազմակերպությունը մի կողմից ներկայանում է սպառողներին ու ամբողջ հանրությանը, մյուս կողմից իր իսկ աշխատակիցներին։
Ժառանգորդման
Կազմակերպությունը վերարտադրվում – գործառում – ամրապնդվում է ոչ միայն վարչակազմակերպական կարգավորվածությամբ, ֆինանսական ապահովվածությամբ և տեխնոլոգիական նորամուծություններով, այլ մշակութային ամբողջականությամբ։ Տարբեր սերունդների ներկայացուցիչները միավորվում են ստեղծվում, ամրապնդվում, կուտակվում ու փոխանցվում հերթափոխվող աշխատակազմին։
Հարմարման (ադապտացիոն)
Նոր անդամն ըմբռնում է իրեն ներկայացվող նոր իրողությունը, վարքագծի չափանմուշները, միջավայրի մշակութային մյուս առանձնահատկությունները, և այդ ընբռնման շնորհիվ է ամենից առաջ, որ մեղմանում են նոր կազմակերպության սոցիալ–հոգեբանական ու մասնագիտական հարմարման գործընթացները։
Վերականգնողական (ռեակտիվ)
Կազմակերպության միջավայրը կարող է բարենպաստ լինել առօրյա աշխատանքային լարվածության լիցքաթափման։ Սթրեսի դեմ պայքարի, աշխատակիցների ուժերի վերականգնման համար։
Կուլտուրան ձևավորվում է մարդկանց համատեղ գործունեության ընթացքում։ Կառավարել կազմակերպության կուլտուրան, չի նշանակում սոսկ գործադրել իրավական լծակներ, սահմանել ձևայնացված կանոնակարգ և վերահսկողության վարչական եղանակները։
Կազմակերպության կուլտուրան ամեն մի կազմակերպությանը բնորոշ ներքին միջավայրի կարևորագույն բաղադրիչն է՝ հոգևոր ու նյութական ներդաշնակության մեջ։
Գրականության մեջ հանդիպում է կազմակերպության մշակույթ (կուլտուրա) երևույթի մի քանի տասնյակ սահմանում։ Տարբեր գիտաճյուղերի շրջանակներում ուսումնասիրվում են նյութական կուլտուրան, հոգևոր կուլտուրան, աշխատանքի կուլտուրան, սպասարկման կուլտուրան, հաղորդակցման կուլտուրան և այլն։ Որպես կազմակերպության կուլտուրա հասկացության հոմանիշ գործածվում են նաև կառավարման կուլտուրա, կորպորատիվ կուլտուրա, ձեռնարկության կուլտուրա և նույնաբնույթ այլ հասկացություններ։
Աղբյուրներ
1. http://www.businessdictionary.com/definition/organizational-culture.html
2. Schein, Edgar (1992). Organizational Culture and Leadership: A Dynamic View. San Francisco, CA: Jossey-Bass. p. 9.
Ծանոթագրություններ
Կատեգորիա:Մենեջմենթ
Հիլդեսհայմի մայր տաճար
Սուրբ Մարիամի Համբարձման տաճար, ինչպես նաև Հիլդեսհայմի մայր տաճար, մայր տաճար, Հիլդեսհայմի եպիսկոպոսական թեմ։ Առաջին տաճարն այս նույն տեղում կառուցվել է 872 թվականին։ Այն պատկանում է նախառոմանտիզմի ամենանշանավոր շինությունների թվին Ստորին Սաքոնիայում և ամենահին եպիսկոպոսական եկեղեցինիերից մեկն է Գերմանիայում։ Տաճարի առաջին կառույցը այս նույն տեղում կառուցվել է այսպես ասած «Տաճարի բլրի» վրա։ Կառույցը և արվեստի արժեքավոր գործերը 1985 թվականից Միքայելի եկեղեցու հետ միասին, որը նշվում է Հիլդեսհայմի Մայր տաճար ու Միքայելի եկեղեցի, 1985 թվականից պատկանում են ՅՈՒՆԵՍԿՕ-ի Համաշխարհային ժառանգությանը։ Կառույցն իր հսկայական արևմտյան թևով և խաչակենտրոն աշտարակով մեծամասամբ միաձուլված է ռոմանական և գոթական շինություններով։
Շինություն
815 թվականի Հիլդեսհայմի բիսթումի հիմնադրումից հետո հաջորդը ստեղծվեց Մարիամի մատուռը այսօրվա Աբսիդի տարածքում։ Հարավային կողմի հարևանությամբ եպիսկոպոս Գունթերը կառուցել տվեց երկու բարձր շրջանաձև աշտարակներով Ցեցիլիայի կողմից օծված համեստ չափերով բազիլիկաներից մեկը՝ երկու բարձր շրջանաձև աշտարակներով, որը ծառայել է որպես առաջին մայր տաճար և հիմնադիր եկեղեցի, և այստեղ են ամփոփվում առաջին չորս եպիսկոպի գերեզմանները։ Այս երկու շինություններից միայն հիմնաքարային մնացորդներն են մնացել։ Հիլդեսհայմի ամենահին ծխական եկեղեցին հավանաբար արդեն մինչ այդ  Ստեփանոսի մատուռում է ձևավորվել, արևելյան ելք տանող ճանապարհի դարպասի շինության կողքին, որը կարող էր Հիլդեգրիմ Շալոնցուն և Արևելյան Սաքսոնիայում իր առաքելական ազդեցությանը վերագրվեր ։ Հիլդեսհայմի Մարիամի մայր տաճարը Ալֆրեդ եպիսկոպոսի օրոք 872  թվականին կառուցվել է որպես եռանավ բազիլիկ խաչաձև հատակագծի վրա արևմտյան երկաստիճան կառույցով։ Ներսում ստորինսաքսոնական ճարտարապետական ոճի հին նմուշ կա։ 1046 թվականին այն ահավոր հրդեհի է մատնվել։ Եպիսկոպոս Ացելինը մտադրվել է արևմտյան կողմում նոր ավելի մեծ շինություն կառուցել և եկեղեցին երկարությամբ քանդել է տվել։ Նրա հետնորդ Հեցիլոն հրաժարվում է նորը կառուցելու նախագծից և հին հիմքի վրա դեռևս գոյություն ունեցող պատերը ներառելով նորից է կառուցում։ Մինչև 14-րդ դարը իրար հետևել են շինարարական տարբեր փոփոխություններ՝ չտարբերերլով եպիսկոպոս  Ալֆրիդի գծագրած բազիլիկից։ Գոթական ժամանակվա շինություններ են հյուսիսային և հարավային կողմերի քարակերտ մատուռները։ Բարոկկո շինություններ են ինչպես խաչակենտրոն աշտարակը այնպես էլ եկեղեցու ներսի դեկորներով հարուստ ձևավորումը, որը 1945 թվականին ավերվել է։ 1840-1850 թվականներին փոխարինել են կառուցելու ենթակա արևմտյան շինության բնօրինակը նեոռոմանտիզմի ոճով երկաշտարականի ճակատով, որը գոյատևել է մինչև 1945 թվականը։
Տաճարը շրջապատող պուրակը մինչ այսօր կարելի է ճանաչել Բեռնվալդի տաճարը գծագրած կառույցների գծապատկերում։ Տաճարի արևմտյան կողմում ձգվող թևում է գտնվում 11-րդ դարից ի վեր իշխանական եպիսկոպոսների նստավայրը, որպես Հիլդսհայմի եպիսկոպոսական իշխանության կառավարական կենտրոն։ Այն մինչև 1841 թվականը կապված է եղել տաճարի հետ կամարաձև միջանցքով։
Դպրոց և ուսում
Հիլդեսհայմի վանական դպրոցը, որի սենյակները գտնվում էին ծածկված սյունասրահներում, եղել է Օթթոն-սալյան կայսրության կարևորագույն կրթական հաստատությունը։ Կրթարանի մոտ ձևավորված մայր տաճարի գրադարանը մինչ օրս գոյություն ունի։
Ավերածությունները Երկրորդ համաշխարհային պատերազմին
Երկրորդ համաշխարհային պատերազմին Հիլդեսհայմի վրա օդային հարձակման ժամանակ մայր տաճարը մինչև արևմտյան կառույցը, հարավային թևի վրա ձգվող կամարաշարը և դրսի պատերն ամբողջովին ավերվել են։ Վերակառուցումից հետո, որպես միակ մայր տաճար, պետք է նորից օծվեր։ Պահպանվել են կրիպտեն և Լաուրենտիուսի 11-դ- դարից մատուռը։
«Հիլդեսհայմի մայր տաճարի շուրջ տարվող վիճաբանությունները» յուրովի են ձգձգող հետևանք թողել, այդ պատճառով վերջնական աշխատանքներն ու նոր օծումը միայն 1960 թվականին կարողացավ տեղի ունենալ։ Դրա հետ մեկտեղ Հիլդեսհայմի բիսթումը և Ստորին Սաքսոնիան վիճաբանում էին վերակառուցման ծախսերի շուրջ, ավելի ճիշտ այն հարցի շուրջ, թե Պրուսիայի ազատ երկիրը իրավահաջորդ է, որն իր ժամանակին ստանձնել էր մայր տաճարի շինությունը 1803 թվականին, որպես Պրուսիայի թագավորություն իշխանության հիմնական որոշման շրջանակում։ Վիճաբանությունը 1957 թվականին Համաշխարհային համաձայնագրի միջոցով հարթվեց։
Մայր տաճարի բարելավումը 2010-2014 թվականներին
Երկարամյա նախագծելուց առաջ, 1960 թվականից սկսած առաջին անգամ, 2010 թվականի հունվարին սկսվեց մայր տաճարի բարենորոգումը։ Տեխնիկական և ամրությունը պահող աշխատանքների կողքին միաժամանակ նաև արտաքին տեսքի վրա էր փոփոխություն իրականացվում։ Այսպիսով հատակը ստացավ նախկին տեսքը, Հեցիլոյի ու Թիթմարի ջահերը երկարաձիգ սրահում և երգչախմբի տարածքում իրենց տեղը հետ գտան, իսկ Բեռնվարդի դարպասը, որոշման համաձայն, նկարի կողմը դրսից, նախասրահի հետևում է տեղրադվում։ Բացի դրանից եպիսկոպոսների համար դամբարան է։ Նախկին Սուրբ Անտոնիուս եկեղեցու և մայր տաճարի խաչմերուկում մայր տաճարի հարավային թևի նավի մոտ տեղ գտավ Հիլդեսհայմի նոր մայր տաճարի թանգարանը, որը բացվել է 2015 թվականի ապրիլի 17-ին ։ 2010 թվականի հունվարի 10-ին մայր տաճարը փակվեց։ Վերակառուցման աշխատանքների ժամանակահատվածում Սուրբ Գոդեհարդի բազիլիկան ծառայել է որպես եպիսկոպոսական եկեղեցի, ինչպես հետպատերազմյան տարիներին։ Մայր տաճարի տոնական վերաբացումը տեղի է ունեցել 2014 թվականի օգոստոսի 15-ին, միաժամանակ 2015 թվականին 1200-ամյա բիսթումի բացման հոբելյանական տարեթիվն է։ Մինչ այդ մայր տաճարը Գերմանիայի ամենամեծ եկեղիցական կառույցն է տարածքով։ Մայր տաճարի բարելավման հետ մեկտեղ բարեկարգվել է տաճարի բակըլ։
Հնէաբանական գտածոները
2010 թվականին մայր տաճարի բարեփոխման աշխատանքների ընթացում պեղումներ են կատարվել և Մաեիենի մատուռի հիմքից արևմտյան և արևելյան մասերում գտնվել է 9-րդ դարի մի հին գերեզման։ 20 գերեզման և հանգուցյալների մնացորդներ են հանվել, այդ թվում 2012 թվականի օգոստոսին գտել են նաև մոտավորապես 800 տարի առաջ մահացած մի երիտասարդ կնոջ կմախք՝ մարգարտաշար վզնոցի մնացորդներով և մի փոքր դանակով, որպես մահացածի հետ թղված նվերներ։ Խոսքը գնում է Հիլդեսհայմի մայր տաճարում գտնված միանգամայն ամենահին թաղման մասին։
Նկարագրություն
Հիլդեսհայմի մայր տաճարն իր հիմնական կառուցվածքով մի եռանավ ռոմանտիզմի ոճով բազիլիկ է՝ երկարաձիգ սրահով։ Եկեղեցու լայնակի ձգված սրահի կենտրոնական նավը և կողային նավերը ինը կամարասյան միջոցով բաժանված են միմյանցից։ Կողային նավերի դրսի մասում ընդամենը ինը գոթական կողային մատուռ է կցված։ Լայնակի ձգված սրահին արևմտյան կողմից, այսպես ասած, արևմտյան թև է առջևում ավելացվել։ Արևելյան կողմը լայնակի ձգված սրահը եզրափակում է երկարաձիգ սրահի նավը, իսկ հյուսիսային կողմում առջևից կառուցված է, այսպես ասած, Հյուսիսային դրախտը։ Կենտրոնական նավի առանցքում, լայնակի ձգված նավի արևելյան կողմում է գտնվում ռոմանտիզմի ոճով է կառուցված դասը, որը ավարտվում է կիսակլոր աբսիդով։ Խաչակենտրոնի և դասի տակ  է գտնվում  մայր տաճարի կրիպտեն։
Արևմտյան ճակատ
Ռոմանտիզմի ոճով արևմտյան շինությունը Սաքսոնական արևմտյան ճակատով կառույցի տեսակ է։ Մայր տաճարի պատմության ընթացքում արևմտյան ճակատը մի քանի անգամ վերափոխվել է։
Առաջին Արևմտյան ճակատը կառուցվել է եպիսկոպոս Գոդեհարդի կողմից։ 1046 թվականի հրդեհից հետո Արևմտյան ճակատը եպիսկոպոս Հեցիլոն նորից է կառուցում։ Արևմտյան կողմում գտնվում են Սիմոնի և Ջուդասի մատուռները, ինչպես նաև սուրբ Բեռնվարդի մատուռը, հարավային կողմում Սիլվեստրի մատուռն է։ Հեցիլոյի ժամանակվա արևմտյան թևը 1840 թվականին ճաքելու պատճառով պատը քանդվում է և փոխարինվում է երկու աշտարակով, նեոռոմանտիզմի ոճով շինությամբ, որի նախատիպը Հիլդեսհայմի Գոդեհարդ եկեղեցին է։ Արևմտյան այս ֆասադը մինչև 1945 թվականի մարտի 22-ը գոյություն է ունեցել։ Երկրորդ աշխարհամարտից հետո, մայր տաճարի վերակառուցման ժամանակ նեոռոմանտիզմի ոճով արևմտյան շինությունը Հեցիլոյի մայր տաճարի նախատիպով է փոխարինվում, որից էլ բխում է այսօրվա տեսքը։
Խաչակենտրոն աշտարակ
Հիլդեսհայմի առաջին խաչակենտրոն աշտարակը կառուցված է եղել փայտից։ Այն եպիսկոպոս Բերնհարդ 1-ինի օրոք փոխարինվել է եռահարկ քարակերտ աշտարակով։ Այսօրվա խաչակենտրոն աշտարակը բարոկկյան վերակառուցված աշտարակն է, որը Երկրորդ համաշխարհայինի ժամանակ ավերվել է։
Սյունասրահ
Հիլդսհայմի մայր տաճարի սյունասրահը իր երեք թևերով շրջապատում է տաճարի արևելյան աբսիդը։ Այն Գերմանիայի ամենաքիչ սյունասրահներից մեկն է, որոնք տանիք են ունենում։ Ներսի բակի կենտրոնում 1321 թվականին Աննեի մատուռն է կառուցվել, որպես Հիշատակման տոների համար նախատեսված վայր։ Այն առաջին մաքուր գոթական եկեղեցական կառույցն է Հիլդեսհայմում։ Սյունասրահի վերին հարկը մայր տաճարի թանգարանն է, որը դռներն է բացել հասարակության առջև։ Մինչ այդ միայն հատուկ առիթների ժամանակ է բացվել։ Աննեի մատուռը շրջապատում է, այսպես ասած, Աննեի բակը։ Հյուսիսում սյունասրահի հարևանությամբ է գտնվում մայր տաճարի նախկին դպրոցը (այսօր արդեն մայր տաճարի ճեմասրահը) և փոքրիկ մատուռը՝ ապակե քանդակագործությամբ, որը հիշեցնում է Երկրորդ համաշխարհային պատերազմին մայր տաճատի կործանումը, արևելքում Գոդեհարդի դահլիճն է, իսկ հարավում՝ Լաուրենտիուսի մատուռը և նախկին Անտոնիուսի մատուռը (այսօր մայր տաճարի թանգարանի մի մասը)։
Կրիպտե
872 թվականին կառուցված և հետագա տարիներին բազմիցս ձևափոխված մայր տաճարի կրիպտեն ամենահինն է Գերմանիայում։ Կրիպտի շուրջը գտնվուն է 872 թվականին կառուցված ճեմելու կրիպտեն, որտեից միայն երկու մուտքն է մնացել։ Այն ընկած է մայր տաճարի խաչակենտրոենի ու երգչախմբի տակ և ունի 251 մ² մակերես, ինչպես նաև մոտ 3 մ բարձրություն։ Կրիպտեի տեղում գտնվել է 815 թվականների   Լյուդովիկոս I Բարեպաշտի կողմից կառուցված Մարիամի մատուռը։ Այսօր կրիպտեում են գտնվուն Գոդեհրդի պահոցը, մի զոհասեղան, Սուրբ Մարիամի արձանը և Հիլդեսհայմի հիմնաքարը։ Արևելյան լուսամուտի կողմից կարելի է դիտել վարդի տնկիների արմատը։
Եպիսկոպոսկան դամբարան
Կրիպտեի արևմտյան ծայրը 2010-2014 թվականների բարելավման արդյունքում միանում է մայր տաճարի նորաստեղծ եպիսկոպոսական դամբարանին։ Այն ունի 24 գերեզմանատեղ, որոնցից միայն 3 է հիմա զբաղեցված։ Մինչև հիմա այստեղ թաղվել են Ժոզեֆ Գոդեհարդ Մախենսը, Հայնրիխ Նարիա Յանսենը և Ժոզեֆ Հոմեյերը։ Դամբարանի արևմտյան պատին պատկերված է ռոմանական խաչելությունը։ Սրահի կենտրոնում տեղ է զբաղեցնում պեղումների ժամանակ գտնված Հիլդվինի գերեզմանը։
Կողային մատուռներ
Լայնակի ձգված սրահի հյուսիսային և հարավային կողմերում գոթական ոճի կողային մատուռներ են ավելացվել։ Հյուսիսում է գտնվում արևմուտքից արևելք ձգված Գեորգի մատուռը, Տասը հազար նահատակների և Մատթեոսի մատուռները։ Մատթեոսի մատուռը 2010-2014 թվականի բարելավումից ի վեր ապահովում է Հիլդեսհայմի մայր տաճարի երաժշտությունը երգչախմբերի համար, բացի այդ այստեղ է գտնվում երգչախմբի երգեհոնը։ Նահատակների մատուռում են գտնվում խոստովանության երկու աթոռները։
Լայնաձիգ սրահի հարավում են գտնվում Վարվառայի­, Վիսենթ դը Պոլի­ և Անաստասի­ մատուռները, Ելիզավետա Թյուրինգցու և Մարիամ Աստվածածնի մատուռները։ Վարվառայի մատուռում իր ապաստանն է գտել գրեթե ամբողջությամբ պահպանված միակ զոհասեղանը, երբ մայր տաճարը բարոկկո ոճով է կահավորվել։ Զոհասեղանի նկարը ցույց է տալիս հիմնադրին մայր տաճարի հովանավորների հետ միասին։ Վիսենթի և Անատասի մատուռներում գտնվում է մի  ցուցապահարան, որում պահվում են սուրբ ջրով բարոկկո անոթներ։ Ելիզավետայի մատուռում Սուրբ ծննդյան տոներին մայր տաճարում մսուրն է տեղավորվում։
Կահավորում
Հիլդեսհայմի մայր տաճարի ձևավորումը դարեր է տևել։ Հայտնի է եպիսկոպոս Բերնվարդի (993–1022) ժամանակաշրջանի բրոնզե ձուլվածքները, որոնք ՅՈՒՆԵՍԿՕ-ի Համաշխարհային ժառանգության մասն են կազմում։
Մայր տաճարի մյուս արվեստի գործերն են
Երկրորդ համաշխարհայինից հետո ստեղծվել են ոսկերչուհի Լիոբա Մուցի կողմից ժամանակակից վրանը, որը տեղադրված է Աղոթարանի մատուռում, երգչախմբի աբսիդի գագաթին մի լուսամուտ, որը Մարիամին որպես արևաշող կին է ցույց տալիս, և մի մոզաիկա երգչախմբի աբսիդի կիսագնդում, որը հիշեցնում է Հիլդեսհայմի պատերազմի ավերածությունները և ուներ համաշխարհային հրդեհի մոտիվ։ Մոզաիկայի տակ սաղմոսից խոսք է մեջ բերված։ Արվեստի այս վերջին երկու գործերը 2010-2014 թվականների բարենորոգումների շրջանակում մայր տաճարի այսօրվա ձևավորման մեջ չեն ընդգրկվել։
Մայր տաճարի մի քանի կահավորանքի կտորներ և անթիվ պատարագի արարողական սարքեր ու մասունքներ կազմում են մայր տաճարի թանգարանի բաղադրիչ մասը։ Դրանց թվին են պատկանում՝
Մայր տաճարից դուրս գտնվում են.
Զանգերը Երկրորդ համաշխարհային պատերազմից առաջ
Մինչև Երկրորդ համաշխարհային պատերազմը մայր տաճարն ուներ 16 ղողանջող և ժամն ազդարարող զանգ։ Պատերազմից առաջ գոյություն ունեցող ղողանջող զանգերից թերևս ինն են կարողացել պատերազմը հաղթահարել, Գոդեհարդի մեծ զանգը Արևմտյան աշտարակում օդային հարձակման ժամանակ այնքան ուժեղ է վնասվել, որ այլևս չէր հնչում։ Բերնվարդի զանգը գտնվում էր Համբուրգի Զանգերի գերեզմանում, այնտեղ տեղափոխելիս այնուամենայնիվ անուղղելի վնասվել է։ Նորից գործածման համար մնացել է  երկու զանգ։ Մեկը պատմական Apostolica-զանգն է 1765 թվականին դարբին Յոհան Մարտին Ռոթի (Մաինց) կողմից ձուլված, որը պետք է ներառվեր մայր տաճարի նորաստեղած զանգերի ղողանջին, ինչպես նաև մյուս պատմական զանգը՝ Nikolaus-զանգը, որը 1766 թվականին դարբին  Յոհան Մարտին Ռոթի (Մաինց) կողմից է ձուլվել և կախվել է խաչակենտրոն աշտարակում, իսկ վերջերս՝ մինչև 2010 թվականը, տեղափոխվել է Հյուսիսային դրախտ ։
Նոր ձևավոտումը 1960 թվականին
Երկրորդ համաշխարհային պատերազմից հետո պլանավորված էր 12-ձայնա զանգ ստեղծել, վեց մեծ զանգը Արևմտյան աշտարկում, վեց փոքրը՝ խաչակենտրոնում։ Բայց իրականություն դարձավ միայն վեցձայնյա զանգը։ 1960 թվականին դարբին Ֆրիդրիխ Վիլհելմ Շիլլինգը (Հայդլբերգ) ձուլեց հինգ նոր զանգ, որը պատմական Apostolica-զանգի հետ 1765 թվականից որպես երկրորդ զանգ Արևմտյան աշտարակում է տեղադրվել։ Աշտարակի ամենաներքևի զանգերի հարկաբաժնում կախված է տոնը ապահովող երեք զանգ (1-3 զանգեր), իսկ դրա վերևում՝ փոքր երեք զանգ (4-6 զանգեր)։ Երկրորդ համաշխարհային պատերազմի ժամանակ ժամն ազդարարող զանգը ամբողջությամբ կործանվել էր, միայն զանգ համար 5-ն է քառորդ ժամի զարկը խփում։
Ընդլայնումը 2013/2014 թվականներին
2010-2104 թվականի մայր տաճարի վերականորոգումից հետո 12-ձայնյա ղողանջ զարգացվեց, այնպես, ինչպես պլանավորվել էր 1960 թնականի սկզբներին։ Ամեն դեպքում այն անգամվա նախագծած հնչողությունը աննշան շեղվում էր։ Մայր տաճարի նոր զանգերը այն հավատացյալների անունով է կոչվել, ովքեր Հիլդեսհայմի բիսթումում առանձնակի պատիվ էին վայելում։ Այսպիսով, զանգ 8-ը հիշեցնում է եպիսկոպոս Ալթֆրիդին, Հիլդեսհայմի բիսթումի ամենանշանակալի եպիսկոպոսներից մեկին, ով մինչ այսօր գոյություն ունեցող հիմքի վրա մայր տաճարն է կառուցել։ Զանգ 9-ը հիշեցնում է Հեդվիգ Շլեզինցուն, հայրենիքից արտաքսվածների հովանավորին։ Արտաքսվածներից շատերը Երկրորդ համաշխարհայինից հետո Հիլդեսհայմի բիստում են եկել և որոշել այստեղ կնքվել։ Մարտին ֆոն Տորսը (զանգ 7) ներկայացնում է Աիքֆելդը։ Նիլս Ստենսենը որպես ձեռնադրված եպիսկոպոս Հաննովերում և Էդիթ Շտայնը որպես Գյոթինգենի ուսանողուհի (զանգեր 11 և 12) այսօրվա բիսթումի տարածքում են ապրել և ստեղծագործել։ Իռլանդացի նահատակ-եպիսկոպոս Օլիվեր Պլունկետը (զանգ 10) առանձնապես Լամսպրինգում է երկրպագվել, որտեղ էլ նրա աճյունն ամփոփվում է ։
2013 թվականին զանգերի վերին հարկաբաժնում զանգի լաստակը քանդում են և նոր կաղնու փայտի լաստակով փոխարինում։ Այն տեղավորվում է վեց զանգ և բացի դրանից համարվում է առկա զանգերի մի մասի օթևանը։ Զանգերի ներքևի հարկաբաժնում հնչողությունն ապահովող զանգերն են կախված ։
2015 թվականից ի վեր օգոստոսի 14-ին, սուրբ Մարիամի համբարձման տոնակատարության նախօրեին մեկ ժամ տևողությամբ 12 զանգով միաժամանակ համերգ է տեղի ունենում   ։ Հիլդեսհայմի մայր տաճարի ղողանջը իր 12 զանգի քանակով և 24,724 տոննա զանգերի ընդհանուր կշռով ամենազանգառատն է, ինչպես նաև ամենամեծ ու ամենածանր զանգերն ունի Ստորին Սաքսոնիայում։
Հազարամյա վարդի տնկարան
Աշխարհով մեկ եկեղեցու շենքը հայտնի է «Հազարամյա վարդի տնկարանով», որը մայր տաճարի շենքից դուրս, աբսիդի պատին, սյունասրահի բակի ներսում է աճում։ Վարդի ճշգրիտ տարիքը հնարավոր չէ որոշել։ Անընդհատ վկայվում է, որ վարդի տնկարանը ավելի քան չորս հարյուր տարի է, ինչ գոյություն ունի։ Ամեն դեպքում, այն աշխարհով մեկ հայտնի ամենահին կենդանի վարդն է։ Վարդի տնկարանի լեգենդը նշում է որպես ամսաթիվ 815 թվականը։ Այն ժամանակ, այդպես են պատմում, Լյուդովիկոս I Բարեպաշտ կայսրը որսի ժամանակ անտառում պատարագ է կարդալ տվել, որի ընթացքում իր հետ վերցված Մարիամի պահոցը մի վայրի վարդի ճյուղից է կախել։ Պատարագից հետո կայսրը չի կարողանում այլևս ճյուղից ազատվել։ Սրանում նա նշան է տեսնում և այստեղ, ոչ թե ինչպես պլանավորել էր Էլցեում, մի նոր բիսթում է հիմնում և Մարիամ Աստվածածնին նվիրաբերություն անում, որի խորհրդանիշն է վարդը։ Երկրորդ համաշխրհային պատերազմի ժամանակ մայր տաճարը և աբսիդը վարդի տնկարանի հետ միասին մարտի 22-ի հրաձգության և ռմբակոծության պատճառով տուժել են։ Ավերակների տակ վարդից միայն ածխացած կոճղ էր մնացել, և մտածում էին, որ հայտնի վարդի վերջը եկել է։ Բայց վարդի շատ խորը գնացած արմատները անվնաս էին մնացել։ Արդեն 1945 թվականի գարնանը 20 նոր ծիլ երևաց։ Առաջին անգամ ծաղկեց 1947 թվականին, թեպետ աննշան քանակով։ 1948 թվականին ծաղիկների քանակը հասավ 122-ի։ Այդ ժամանակվանից ի վեր «Հազարամյա վարդի տնկարանի» նոր աճած ճյուղերը ճանաչվում են փոքրիկ թիթեղիկների վրա նշված տարեթվերով, թե երբ են աճել։ Երբ Հիլդեսհայմի բնակիչները տեսան, որ վարդի թուփը նոր ծիլեր է տալիս, նրանք համարեցին նորը սկսելու լավ սկիզբ։ Եվ վարդի նշանակությունը որպես քաղաքի խորհրդանիշ էլ ավելի ամրապնդվեց։
Սատանայի պոզ
Հարավ արևմտյան մուտքում գտնվում է մայր տաճարի « Սատանայի պոզը», պոզի ձևով շագանակագույն գունավորությամբ ավազաքարե կառույցի մեջ, որի շուրջը ասքեր են պտտվում ։
Համաշխարհային ժառանգություն
1985 թվականին Հիլդեսհայմի մայր տաճարը Միքայելի եկեղեցու հետ միասին մտավ ՅՈՒՆԵՍԿՕ-ի Համաշխարհային ժառանգության ցանկի մեջ։ Երեք չափանիշի հիման վրա է մտել Համաշխարհային ժառանգության ցանկի մեջ ՝
Հիլդեսհայմի մայր տաճարը որպես բվեճների բույն
2014 թվականից առաջ Սովորական հողմավար բազեն բույն է շինում մայր տաճարի մոտ ։ 2014 թվականից ի վեր բվեճի մի զույգ բույն է շինում մայր տաճարի մոտ  ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Համաշխարհային ժառանգություն Գերմանիայում
Թուրքիայի քաղաքներ
Այս հոդվածում բերված են Թուրքիայի խոշոր քաղաքները ըստ բնակչության թվի։ Ցանկում ներառված են Թուրքիայի այն քաղաքները, որոնց բնակչությունը կազմում է 7000 մարդուց ավելի։
7000-ից ավելի բնակչություն ունեցող քաղաքներ
Ցանկում ներառված են Թուրքիայի այն քաղաքները, որոնց բնակչությունը կազմում է 7000 մարդուց ավելի ըստ 2007 թ-ի դեկտեմբերի 31-ի։
Արտաքին հղումներ
Կատեգորիա:Թուրքիայի քաղաքներ Կատեգորիա:Ցանկեր:Թուրքիա
Մելանեզիացիներ
Մելանեզիացիներ, ազգակից ժողովուրդների խումբ, Մելանեզիայի արմատական բնակչությունը։ Խոսում են մելանեզական լեզուներով։ Պատկանում են մելանեզական ռասային։ Մելանեզիացիները ձևականորեն քրիստոնյաներ են, բայց նրանց մոտ պահպանվում են տեղական հին հավատալիքների զգալի վերապրուկներ։ XIX դարի սկզբին գտնվում էին նախնադարյան համայնակարգի քայքայման զանազան փուլերում։ Հմուտ նավաշինարարներ և ծովագնացներ էին։ Մելանեզիացիներ զբաղվում են հողագործությամբ և ձկնորսությամբ։ Երկրորդ համաշխարհային պատերազմից հետո Մելանեզիացիները ծավալեցին ազգային-ազատագրական շարժում գաղութարարների դեմ։ Խոշոր քաղաքներում ձևավորվում է բանվոր դասակարգը։ Ուժեղացել է նախկինում առանձնացված խմբերի էթնիկական համախմբումը։
Կատեգորիա:Ավստրալիա և Օվկիանիայի ազգեր Կատեգորիա:Մելանեզիա
Ժուլյեն Սերանո
Ժուլյեն Սերանո (Julien Serrano, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է ձախ պաշտպանի դիրքում ։
Մոնակո
Սերանոն Մոնակոյի ակադեմիայի սան է։ Իր առաջին պայմանագիրը կնքեց 2017 թվականի հուլիսի 20-ին ։ Իր պրոֆեսիոնալ դեբյուտը նշեց 2018 թվականի ապրիլի 21-ին՝ փոխարինելով Ժորժեին Գենգանի դեմ խաղում ։ Առաջին հանդիպումը Մոնակոյի մեկնարկային կազմում անցկացրեց մայիսի 6-ին՝ Կանի դեմ խաղում ։ 2018 թվականի հուլիսի 11-ին Սերանոն երկարաձգեց իր պայմանագիրը մինչև 2022 թվականը  ։ Օգոստոսի 4-ին նա թիմի մեկնարկային կազմում խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով  ։
Ակումբային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Մոնակոյի ֆուտբոլիստներ
Պիթոն (Էնայի գավառ)
Պիթոն (Pithon), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02604։
Բնակչություն
2010 թվականի տվյալներով՝ համայնքի բնակչությունը կազմում է 75 մարդ։
Տնտեսություն
2010 թվականին համայնքի 45 աշխատունակ (15-64 տարեկան) բնակիչներից 32-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել է 71,1 %, 1999 թվականին եղել է 68,3%)։ 32 տնտեսապես ակտիվ բնակիչներից աշխատում էին 28-ը (13 տղամարդ և 15 կին), գործազուրկ էին 4 մարդ (1 տղամարդ և 3 կին)։ 13 տնտեսապես ոչ ակտիվ բնակիչներից 1-ը եղել են աշակերտներ կամ ուսանողներ, 7-ը՝ թոշակառուներ, 5-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Դինա Մերհավ
Կենսագրություն
Դինա Գրոսը (հետագայում՝ Մերհավ) ծնվել է Վինկովցիում հարավսլավացի-հրեա Զլատկո և Ստեֆֆի Գրոսների ընտանիքում։ Երկրորդ համաշխարհային պատերազմի ընթացքում հայրը եղել է Հարավսլավիայի թագավորական բանակի սպա, գերեվարվել է և բանտարկվել Գերմանիայի պատերազմական ճամբարում։ Դինան մոր և ընտանիքի մնացած անդամների  հետ կարողացել է փախչել Սպլիտ, այնտեղից Իտալիայով անցել Շվեյցարիա։ Պատերազմից հետո նրանք վերադարձել են Հարավսլավիա, որպեսզի վերամիավորվեն Դինայի հոր հետ։ 1949 թվականին ողջ ընտանիքը հայրենադարձել է Իսրայել։ Իսրայելում սովորել և ավարտել է Երուսաղեմի Բեցալելի անվան արվեստի և դիզայնի ակադեմիան։